
Решение №142/11.03.2013 по нак. д. №249/2013 на ВКС, НК, I н.о.
 


 	
	В И М Е Т О Н А Н А Р О Д А	
	 	
	 Върховният касационен съд на Република България, І НО, в публично заседание на шести март през две хиляди и тринадесета година, в състав:	
	 	
	 ПРЕДСЕДАТЕЛ: РУЖЕНА КЕРАНОВА	
	 	
	 ЧЛЕНОВЕ: БЛАГА ИВАНОВА 	
	 	
	 МИНА ТОПУЗОВА 	
	 	
	при секретаря Даниела Околийска 	
	 	
	и в присъствието на прокурора Юлиана Петкова 	
	 	
	изслуша докладваното от	
	 	
	съдия ИВАНОВА касационно дело № 249 по описа за 2013 г	
	 	
	Производството е образувано по искане на Главния прокурор, депозирано на 25.01.13, за възобновяване на НОХД № 258/12 по описа на Районен съд, Мездра, по което е постановено определение за одобряване на споразумение от 5.12.2012 г, с което е реализирана наказателната отговорност на П. В. П., за престъпление по чл. 129 вр. чл. 20, ал. 2 НК, за това, че на 19.03.2011 г в [населено място] бърдо, общ. Р., в съучастие като съизвършител с В. П. В., е причинил средна телесна повреда на Л. Ф. И., изразяваща се в избиване на зъби, без които се затруднява дъвченето и говоренето, за което му е наложено наказание „пробация”, включващо мерките: задължителна регистрация по настоящ адрес, за срок от една година, с периодичност три пъти седмично, и „задължителни периодични срещи с пробационен служител”, за срок от една година. 	
	 	
	Искането е на основание чл. 422, ал. 1, т. 5 вр. чл. 348, ал. 1, т. 2 НПК. Изтъква се, че споразумението е одобрено в нарушение на процесуалния закон, тъй като пострадалият не е бил конституиран като страна в процеса, макар и да е заявил изрично, че желае това, респективно, не е изразил съгласие по реда на чл. 384, ал. 3 НПК. Иска се да бъде отменено, по реда на възобновяването, определението, с което е одобрено споразумението, касаещо отговорността на осъдения П. В. П., и делото да бъде върнато за ново разглеждане от друг състав на първоинстанционния съд.	
	 	
	В съдебно заседание на настоящата инстанция представителят на ВКП пледира за уважаване на искането. 	
	 	
	Осъденият или негов представител не изразяват становище по искането. 	
	 	
	Върховният касационен съд, след като обсъди доводите на страните и в пределите на своята компетентност, намери следното:	
	 	
	Искането е допустимо: подадено е от легитимна страна, в срока по чл. 421, ал. 1 НПК, и касае съдебен акт, непроверен по касационен ред. Разгледано по същество, е основателно. 	
	 	
	В съдебното производство, образувано по внесен обвинителен акт, какъвто е настоящият случай, приложима се явява разпоредбата на чл. 384, ал. 3 НПК / споразумението се одобрява само след съгласието на всички страни /. Това предполага да бъде осигурена възможност на пострадалия да се конституира като страна в процеса, ако заяви желание в тази насока. В случая, пострадалият Л. Ф. И. е депозирал молба за встъпване като частен обвинител и граждански ищец, но не е бил конституиран, респективно, от него не е получено съгласие, по реда на чл. 384, ал. 3 НПК. При тази хипотеза, съдът е одобрил споразумението в нарушение на процесуалния закон, тоест, допуснал е съществено процесуално нарушение, основание за възобновяване по чл. 422, ал. 1, т. 5 вр. чл. 348, ал. 1, т. 2 НПК. Ето защо, искането за възобновяване се явява основателно и следва да бъде уважено. Налице са основанията на чл. 425, ал. 1, т. 1 НПК, за отмяна, по реда на възобновяването, на определението, с което е одобрено споразумението, и връщане на делото за ново разглеждане от друг състав на първоинстанционния съд / Районен съд, Мездра /, от стадия на съдебното заседание. 	
	 	
	Водим от горното и на основание чл. 425, ал. 1, т. 1 НПК, ВКС, І НО, 	
	 	
	РЕШИ:	
	 	
	ОТМЕНЯ, по реда на ВЪЗОБНОВЯВАНЕТО, определение на Районен съд, Мездра, от 5.12.2012 г, по НОХД № 258/12, с което е одобрено споразумение, с което е реализирана наказателната отговорност на П. В. П., за престъпление по чл. 129 вр. чл. 20, ал. 2 НК. 	
	 	
	ВРЪЩА делото за НОВО РАЗГЛЕЖДАНЕ от друг състав на Районен съд, Мездра, от стадия на съдебното заседание. 	
	 	
	Решението не подлежи на обжалване.	
	 	
	 ПРЕДСЕДАТЕЛ: 	
	 	
	 ЧЛЕНОВЕ:	

